
Ί1 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5537 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κάρτες μετακίνησης στα μέσα μαζικής μεταφο¬ 
ράς του ένστολου προσωπικού του Υπουργείου 
Προστασίας του Πολίτη. 

2 Τρόπος επικόλλησης των ενσήμων ταινιών φορο¬ 
λογίας βιομηχανοποιημένων καπνών. 

3 Έγκριση προσωρινών κυκλοφορικών ρυθμίσεων 
σύμφωνα με την αριθμ. 1320/2018 απόφαση Δ.Σ. 
του Δήμου Θεσσαλονίκης στα πλαίσια κατασκευής 
του έργου: «Ανάπλαση πλατειάς Αγ. Σπυρίδωνα» της 
Δ.Ε Τριανδρίας του Δήμου Θεσσαλονίκης. 


ΑΠΟΦΑΣΕΙΣ 

Αριθμ. 5220 _ (1) 

Κάρτες μετακίνησης στα μέσα μαζικής μεταφο¬ 
ράς του ένστολου προσωπικού του Υπουργείου 
Προστασίας του Πολίτη. 

ΟΙ ΥΠΟΥΡΓΟΙ 

ΠΡΟΣΤΑΣΙΑΣ ΤΟΥ ΠΟΛΙΤΗ - ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη τις διατάξεις: 

1. Του άρθρου 86 του ν. 4530/2018 «Ρυθμίσεις θεμά¬ 
των μεταφορών (ΤΑΞΙ, ΚΤΕΛ, κ.λπ.) και άλλες διατάξεις 
(ΚΟΚ/άδεια οδήγησης/ΟΣΕ/ΥΠΑ/ΕΕΤΤ)», (Α'59). 

2. Του άρθρου 6 παρ. 4 του ν. 3920/2011 «Εξυγίανση, 
αναδιάρθρωση και ανάπτυξη των αστικών συγκοινω¬ 
νιών Περιφέρειας Αττικής και άλλες διατάξεις», (Α' 33). 

3. Του ν. 4270/2014 «Αρχές Δημοσ/κής Διαχείρισης, 
Δημόσιο Λογιστικό κ.λπ.», (ΑΊ43). 

4. Του «Κώδικα Νομοθεσίας για την Κυβέρνηση και τα 
Κυβερνητικά Όργανα» που κυρώθηκε με το άρθρο 1 του 
π.δ. 63/2005, (Α'98). 

5. Τουπ.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α'20) όπως τροποποιήθηκε με το π.δ. 123/ 
2016, (Α'208) 


6. Του π.δ. 86/2018 «Ανασύσταση του Υπουργείου Δη- 
μόσιαςΤάξης και Προστασίας του Πολίτη και μετονομα¬ 
σία του σε Υπουργείο Προστασίας του Πολίτη.», (ΑΊ 59). 

7. Του π.δ. 88/2018 Διορισμός Υπουργών, Αναπληρω¬ 
τών Υπουργών και Υφυπουργών», (ΑΊ60). 

8. Τ ου π.δ. 80/2016 «Ανάληψη υποχρεώσεων από τους 
διατάκτες», (Α'ΦΕΚ 145). 

9. ΤηςΥ173/2016 απόφασηςτου Πρωθυπουργού «Σύ¬ 
σταση θέσεων Αναπληρωτών Υπουργών και Υφυπουρ¬ 
γών» (Β' 3610). 

ΙΟ.Τηςαριθ. Υ.29/2015 απόφασηςτου Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη»(Β '2168). 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

1. Ο ΟΑΣΑ αναλαμβάνει να διαθέτει στο ένστολο 
προσωπικό του Υπουργείου Προστασίας του Πολίτη 
για την εκτέλεση της Υπηρεσίας του, μέρος της οποίας 
περιγράφεται ενδεικτικά στο άρθρο 2 της παρούσης, 
κάρτες ελεύθερης μετακίνησης στα μέσα μαζικής μετα¬ 
φοράς (ΜΜΜ) αρμοδιότητάς του, τις οποίες οι δικαιούχοι 
τους θα χρησιμοποιούν σύμφωνα με όσα ορίζονται στην 
παρούσα. Οι κάτοχοι των παραπάνω καρτών απαλλάσ¬ 
σονται πλήρως από την καταβολή κομίστρου στα αστι¬ 
κά συγκοινωνιακά μέσα περιοχής αρμοδιότητας Ο.Α.ΣΑ 
(Ο.ΣΥ. Α.Ε. και ΣΤΑ.ΣΥ Α.Ε.) 

2. Οι κάρτες μετακίνησης θα χρησιμοποιούνται από 
τους δικαιούχους στα σημεία λειτουργίας του εξοπλι¬ 
σμού έκδοσης, πώλησης, επαναφόρτισης επικύρωσης 
και ελέγχου του αυτόματου συστήματος συλλογής κο¬ 
μίστρου που έχει εγκατασταθεί σε οχήματα, σταθμούς 
και στάσεις των Μ.Μ.Μ. αρμοδιότητάς του. Οι κάρτες 
μετακίνησης είναι επαναχρησιμοποιήσιμες με την επα- 
ναφόρτισή τους, δύναται δε να επαναφορτιστούν και 
μέσω διαδικτύου ή κινητού τηλεφώνου. 

3. Η επικύρωση των καρτών είναι υποχρεωτική σε κάθε 
επιβίβαση και πραγματοποιείται σύμφωνα με όσα προ¬ 
βλέπουν οι σχετικές διατάξεις, κανονισμοί και οδηγίες 
του ΟΑΣΑ 

4. Εντός των καρτών αποθηκεύεται ο χρόνος ισχύος 
του δικαιώματος. Οι κάρτες αποτελούν το αποδεικτικό 
πιστοποίησης του δικαιώματος ελεύθερης μετακίνησης, 
χρησιμοποιούνται αποκλειστικά και μόνον από τους κα¬ 
τόχους τους και αντικαθίστανται σε περίπτωση απώλειας 
κλοπής και δυσλειτουργίας τους. 

5. Ο Ο.Α.Σ.Α διαθέτει το αναγκαίο προσωπικό και την 
κατάλληλη υποδομή και τεχνογνωσία προκειμένου να 
εκδοθούν οι κάρτες, οι οποίες προσωποποιούνται με 
βάση τους κανόνες του Αυτόματου Συστήματος συλλο¬ 
γής κομίστρου, τις διατάξεις της ισχύουσας νομοθεσίας 
για την προστασία των προσωπικών δεδομένων και τις 
σχετικές γνωμοδοτήσεις της Αρχής Προστασίας Δεδο¬ 
μένων Προσωπικού Χαρακτήρα. 

Άρθρο 2 

Σε αντάλλαγμα για την παραπάνω παραχώρηση χρή¬ 
σης καρτών: 

1. Η Ελληνική Αστυνομία αναλαμβάνει να διαθέτει 
το απαραίτητο ένστολο προσωπικό για την παροχή 
υπηρεσιών φύλαξης χώρων πραγματοποίησης συγκοι¬ 
νωνιακού έργου των φορέων ΣΤΑ.ΣΥ Α.Ε. και Ο.ΣΥ Α.Ε. 
καθώς και κάθε άλλου χώρου αρμοδιότητας και ευθύνης 
του Ο.Α.Σ.Α., όπως και την υποβοήθηση στην εκτέλεση 
υποστηρικτικών δράσεων αναγκαίων για το έργο του, 
για τις οποίες έχει αρμοδιότητα η Ελληνική Αστυνομία. 
Ενδεικτικά αναφέρονται η φύλαξη των σταθμών της ΣΤΑ. 
ΣΥ Α.Ε., η ασφάλεια ιδιαίτερων σημείων του συγκοινω¬ 
νιακού δικτύου, η αστυνόμευση λεωφορειολωρίδων 
και η υποστήριξη της λειτουργίας των γερανοφόρων 
οχημάτων του Ο.Α.Σ.Α. 

2. Ο Ο.Α.Σ.Α αποστέλλει ανά έτος αναλυτικό αίτημα 
προς της Ελληνική Αστυνομία, όπου παραθέτει τις ειδι¬ 
κότερες απαιτήσεις σε υπηρεσίες που παρέχονται από 
την Ελληνική Αστυνομία. Επί του παραπάνω αιτήματος 
η Ελληνική Αστυνομία καταρτίζει αναλυτικό πίνακα με 
το απαιτούμενο ένστολο προσωπικό. 

3. Η εκτέλεση των κατά τα ανωτέρω υποχρεώσεων της 
Ελληνικής Αστυνομίας γίνεται στα πλαίσια των κανονι¬ 
σμών, που διέπουν τη λειτουργία της. 

Άρθρο 3 

1. Η αξία των παρεχόμενων υπηρεσιών από την Ελλη¬ 
νική Αστυνομία θα είναι κατ'έτος ίση προς την αξία του 
αντίτιμου του συνόλου των μετακινήσεων του προσω¬ 
πικού του άρθρου 1 μέσω της κάρτας του ΟΑΣΑ. Προς 
τούτο, μετά την έκδοση και υποβολή των αντίστοιχων 
τιμολογίων έκαστου μέρους, συμπεριλαμβανομένου του 
Φ.Π.Α., μαζί με όλα τα απαιτούμενα κατά την κείμενη 
νομοθεσία σχετικά δικαιολογητικά και παραστατικά θα 
πραγματοποιούνται συμψηφιστικές εγγραφές στα λογι¬ 
στήρια των φορέων. 

2. Για τον έλεγχο της χρήσης των καρτών, σύμφωνα με 
τα οριζόμενα στις διατάξεις της παρούσης, συγκροτεί¬ 
ται τριμελές κλιμάκιο ελέγχου, αποτελούμενο από έναν 
υπάλληλο του ΟΑΣΑ, έναν εκπρόσωπο της Ελληνικής 
Αστυνομίας και ένα υπάλληλο του Υπουργείου Υποδο¬ 


μών και Μεταφορών, που ορίζονται αντίστοιχα από τον 
Υπουργό και τους επικεφαλής των φορέων. Το κλιμά¬ 
κιο αυτό συνέρχεται τακτικά ανά τρίμηνο και ελέγχει 
απολογιστικά τις αποκλίσεις που παρατηρήθηκαν στο 
προηγούμενο διάστημα από την επιδιωκόμενη εξίσωση 
παροχών και αντιπαροχών μεταξύ των φορέων παρεμ¬ 
βαίνει δε εισηγούμενο προς τους φορείς την αύξηση η 
την μείωση της αξίας των παροχών και αντιπαροχών. 

3. Για τον έλεγχο της χορήγησης καρτών στους δικαι¬ 
ούχους συμφωνείται ότι οι δικαιούχοι θα προβαίνουν 
καθέκαστον απευθείας στην έκδοση καρτών μέσω του 
δικτύου, ενώ η Ελληνική Αστυνομία θα διαθέτει προς τον 
Ο.Α.Σ.Α. αντίστοιχες έγκυρες καταστάσεις αυτών 

Άρθρο 4 

1. Οι διατάξεις της παρούσας ισχύουν αναλόγως και για 
τον Οργανισμό Αστικών Συγκοινωνιών Θεσσαλονίκης. 

2. Η παρούσα επέχει θέση συμβάσεως κατά την έννοια 
του άρθρου 86 του ν. 4530/2018 και κατά την έννοια του 
άρθρου 6 παρ.4 του ν. 3920/2011. 

Άρθρο 5 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Νοεμβρίου 2018 
Οι Υπουργοί 

Αναπληρωτής Υπουργός 
Προστασίας του Πολίτη Οικονομικών 

ΟΛΓΑ ΓΕΡΟΒΑΣΙΛΗ ΓΕΩΡΓΙΟΣ ΧΟΥΛΙΑΡΑΚΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. ΔΕΦΚΦ Γ 11751 69 ΕΞ 2018 (2) 

Τρόπος επικόλλησης των ενσήμων ταινιών φο¬ 
ρολογίας βιομηχανοποιημένων καπνών. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις: 

α) Των άρθρων 106, 111 και 119Α του ν. 2960/2001 
(Α' 265), «Εθνικός Τελωνειακός Κώδικας», όπως τροπο¬ 
ποιήθηκε και ισχύει και ειδικότερα της παραγράφου 2 
του άρθρου 106 αυτού. 

β) Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α'94) και ειδικό¬ 
τερα του άρθρου 7, της παραγράφου 1 του άρθρου 14 
και του άρθρου 41 αυτού. 

2. Την αριθμ. Δ.ΟΡΓ.Α 1036960ΕΞ2017/10-03-2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως ισχύει. 

3. Την αριθμ. Δ6Α 1015213 ΕΞ 2013/28-1-2013 (ΒΊ 30 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως συ¬ 
μπληρώθηκε, τροποποιήθηκε και ισχύει, σε συνδυασμό 
με τις διατάξεις της υποπαραγράφου α'της παρ.3 του 
άρθρου 41 του ν. 4389/2016. 

4. Την αριθμ. 1 της 20.01.2016 (Υ.Ο.Δ.Δ. 18) πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγρά¬ 
φου 10 του άρθρου 41 του ν. 4389/2016 και την αριθμ. 
39/3/30.11.2017 απόφαση του Συμβουλίου Διοίκησης 
της Α.Α.Δ.Ε. (Υ.Ο.Δ.Δ. 689/20.12.2017) «Ανανέωση θη¬ 
τείας του Διοικητή της Ανεξάρτητης Αρχής Δημοσίων 
Εσόδων». 

5. Την ανάγκη αναθεώρησης της αριθμ. Φ.44/21/1994 
(Β' 109) Α.Υ.Ο. «Τρόπος επικόλλησηςτων ενσήμων ταινι¬ 
ών φορολογίας βιομηχανοποιημένων καπνών», με σκο¬ 
πό την παροχή της απαιτούμενης ευελιξίας ως προς τη 
θέση επικόλλησης των ενσήμων ταινιών φορολογίας επί 
των μονάδων συσκευασίας των τσιγάρων, ενόψει της 
λήξης της εξαίρεσης που προκύπτει από τις μεταβατι¬ 
κές διατάξεις της περίπτωσης ε) της παραγράφου 1 του 
άρθρου 10 της Οδηγίας 2014/40/ΕΕ (ΕΕ1127/29.4.2014), 
όπως μεταφέρθηκαν στο εθνικό δίκαιο με τις διατάξεις 
της περίπτωσης ε) της παραγράφου 1 του άρθρου 10 
του ν. 4419/2016 (Α' 174), ως προς τις συνδυασμένες 
προειδοποιήσεις υγείας στις μονάδες συσκευασίας των 
προϊόντων καπνού. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού 
της Ανεξάρτητης Αρχής Δημοσίων Εσόδων (Α.Α.Δ.Ε.), 
αποφασίζουμε: 

Άρθρο 1 

Σκοπός - Πεδίο εφαρμογής-Ορισμοί 

1. Σκοπόςτης παρούσας απόφασης είναι ο καθορισμός 
του τρόπου επικόλλησης των προβλεπομένων από τις 
διατάξεις του άρθρου 106 του ν. 2960/2001 ενσήμων 
ταινιών φορολογίας βιομηχανοποιημένων καπνών επί 
των μονάδων συσκευασίας των προϊόντων αυτών. 

2. Για τους σκοπούς της παρούσας απόφασης ορίζεται ως: 

α) Μονάδα συσκευασίας: Η μικρότερη ατομική συ- 

σκευασία των βιομηχανοποιημένων καπνών που διατί¬ 
θενται στην αγορά. 

β) Δικαιούμενα πρόσωπα:Τα πρόσωπα που ορίζονται 
στην παράγραφο 1 του άρθρου 106 του ν. 2960/2001, 
στα οποία διατίθενται ένσημες ταινίες φορολογίας. 

Άρθρο 2 

Τρόπος επικόλλησης ενσήμων ταινιών 
φορολογίας στις μονάδες συσκευασίας 
των βιομηχανοποιημένων καπνών 

1. Οι ένσημες ταινίες φορολογίας βιομηχανοποιημέ- 
νων καπνών επικολλούνται επί των μονάδων συσκευα¬ 


σίας των προϊόντων αυτών κατά τρόπο ώστε να διασφα¬ 
λίζεται πλήρως το περιεχόμενο σε αυτές προϊόν και να 
καθίσταται αδύνατο το άνοιγμα της συσκευασίας χωρίς 
τη διάρρηξη των ταινιών αυτών, καθιστώντας αδύνατη 
την περαιτέρω χρήση τους. 

2. Εξαιρετικά και μόνο σε περίπτωση μονάδων συ¬ 
σκευασίας τσιγάρων όπου δεν υφίσταται επαρκής χώρος 
για να τοποθετηθούν οι ένσημες ταινίες στην προβλε- 
πόμενη στην προηγούμενη παράγραφο θέση, λόγω της 
υποχρέωσης συμμόρφωσης με τις διατάξεις της Οδηγίας 
2014/40/ΕΕ και του ν. 4419/2016 ως προςτη θέση και τα 
λοιπά χαρακτηριστικά γνωρίσματα των συνδυασμένων 
προειδοποιήσεων υγείας που οφείλουν να φέρουν οι εν 
λόγω μονάδες συσκευασίας, οι ένσημες ταινίες δύνα- 
ται να επικολλούνται σε διαφορετική από τα οριζόμενα 
στην παράγραφο 1 θέση επί των μονάδων συσκευασίας 
τσιγάρων, υπό την προϋπόθεση ότι δεν θα μπορούν να 
αφαιρεθούν χωρίς να καταστρέφονται, καθιστώντας 
αδύνατη την περαιτέρω χρήση τους. Στην περίπτωση 
αυτή, το δικαιούμενο πρόσωπο, υποβάλλει, δεκαπέντε 
(15) ημέρες πριν την κυκλοφορία των προϊόντων, γνω- 
στοποίηση-δήλωση στην αρμόδιατελωνειακή αρχή χο¬ 
ρήγησης των ενσήμων ταινιών φορολογίας, με την οποία 
δηλώνονται το σήμα του προϊόντος, η περιγραφή της 
συσκευασίας, η ακριβής θέση επικόλλησης της ένσημης 
ταινίας επί της συσκευασίας και οι λόγοι για τους οποίους 
δεν μπορούν να εφαρμοστούν τα οριζόμενα στην παρά¬ 
γραφο 1, επισυνάπτοντας τα απαραίτητα δικαιολογητικά 
για την υποστήριξη των ανωτέρω. Η αρμόδια τελωνεια- 
κή αρχή τηρεί αρχείο των γνωστοποιήσεων-δηλώσεων 
του προηγουμένου εδαφίου. Η γνωστοποίηση-δήλωση 
υποβάλλεται και σε κάθε περίπτωση αλλαγήςτης θέσης 
επικόλλησης της ένσημης ταινίας επί της μονάδας συ¬ 
σκευασίας των τσιγάρων σύμφωνα με την προβλεπόμε- 
νη στα προηγούμενα εδάφια διαδικασία. 

3. Η επικόλληση των ενσήμων ταινιών σύμφωνα με 
τα οριζόμενα στις παραγράφους 1 και 2 του παρόντος 
άρθρου πραγματοποιείται με ευθύνη και μέριμνα των 
δικαιούμενων προσώπων. 

4. Τα βιομηχανοποιημένα καπνά, στα οποία η επικόλ¬ 
ληση των ενσήμων ταινιών φορολογίας επί των μονάδων 
συσκευασίας δεν έχει γίνει σύμφωνα με τις προηγούμε¬ 
νες παραγράφους, δεν μπορούν να τεθούν σε ανάλωση. 

Άρθρο 3 

Έλεγχοι - Παραβάσεις 

1. Οι αρμόδιες τελωνειακές αρχές χορήγησης των εν¬ 
σήμων ταινιών διενεργούν δειγματοληπτικούς ελέγχους 
επί των μονάδων συσκευασίας των βιομηχανοποιημέ- 
νων καπνών ως προς την εφαρμογή των προβλεπομέ¬ 
νων στην παρούσα. Έλεγχοι δύναται να διενεργούνται 
και από οποιαδήποτε άλλη τελωνειακή ελεγκτική αρχή 
της Α.Α.Δ.Ε. 

2. Σε περίπτωση που η επικόλληση των ενσήμων ται¬ 
νιών δεν πραγματοποιήθηκε σύμφωνα με το άρθρο 2 
της παρούσας, εφαρμογή έχουν οι διατάξεις του άρθρου 
119Α του ν. 2960/2001, επιφυλασσομένων των περί λα¬ 
θρεμπορίας διατάξεων. 

Άρθρο 4 

Καταργούμενες - μεταβατικές διατάξεις 

1. Για τα σήματα τσιγάρων, τα οποία ήδη κυκλοφορούν 
και για τα οποία πρόκειται να αλλάξει η θέση επικόλλη¬ 
σης της ένσημης ταινίας, σύμφωνα με τις προβλέψεις της 
παραγράφου 2 του άρθρου 2 της παρούσας, παρέχεται 
μεταβατική περίοδος το αργότερο έως τις 5.5.2019 για 
την υποβολή της γνωστοποίησης - δήλωσης. 

2. Οι αναφορές του υφιστάμενου κανονιστικού πλαι¬ 
σίου στην καταργούμενη απόφαση λογίζονται ως ανα¬ 
φορές στην παρούσα απόφαση. 

3. Με την έναρξη ισχύος της παρούσας καταργείται η 
αριθμ. Φ.44/21/1994 (Β' 109) Α.Υ.Ο., όπως ισχύει. 

Άρθρο 5 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. 9879 _ (3) 

Έγκριση προσωρινών κυκλοφορικών ρυθμίσε¬ 
ων σύμφωνα με την αριθμ. 1320/2018 απόφα¬ 
ση Δ.Σ. του Δήμου Θεσσαλονίκης στα πλαίσια 
κατασκευής του έργου: «Ανάπλαση πλατείας Αγ. 
Σπυρίδωνα» της Δ.Ε Τριανδρίας του Δήμου Θεσ¬ 
σαλονίκης. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ107Α730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας - Θράκης». 

5. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α72.03.2007) «Τροποποιήσεις δι¬ 
ατάξεων του ΚΟΚ» και αντικαταστάθηκε με το άρθρο 48 
του ν. 4313/2014. 

6. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 


οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την αριθμ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις», περί 
Συντονιστή των Αποκεντρωμένων Διοικήσεων. 

10. Την αριθμ. 14138/15-05-2017 απόφαση του 
Υπουργού Εσωτερικών (ΦΕΚ 250/τ.Υ.Ο.Δ.Δ./26-05-2017- 
ΑΔΑ:ΩΩ09465ΧΘ7 - Η ΜΞ) για διορισμό του Συντονιστή 
της Α.Δ.Μ.-Θ. 

11. Την αριθμ. 35748/30-05-2017 (ΦΕΚ 1971/τ.Β7 
7-6-2017) απόφαση του Συντονιστή Α.Δ.Μ.Θ. «Ανάθε¬ 
ση άσκησης αρμοδιοτήτων σε οργανικές μονάδες της 
Αποκεντρωμένης Διοίκησης Μακεδονίας - Θράκης και 
παροχή εξουσιοδότησης υπογραφής πράξεων και εγ¬ 
γράφων "Με εντολή Συντονιστή" στους προϊσταμένους 
των οργανικών μονάδων της Αποκεντρωμένης Διοίκη¬ 
σης Μακεδονίας - Θράκης». 

12. Το αριθμ. 61733/11-10-2018 (αριθμ. ΔΙΠΕΧΩΣ 
8965/12-10-2018) έγγραφο της Διεύθυνσης Διοίκησης 
Απ.Δ.Μ/Θ με το οποίο μας διαβιβάζεται η ΑΔΣ του θέ¬ 
ματος με τον φάκελο του έργου. 

13. Την αριθμ. 1320/1 -10-2018 απόφαση Δ.Σ. του Δή¬ 
μου Θεσσαλονίκης (ΑΔΑ: Ω27ΔΩΡ5-Π4Ε) με συνημμένη 
την από 21/08/2018 Τεχνική έκθεση και τρία (3) σχέδια 
κλ. 1:200 όπως ελέγχθηκαν, θεωρήθηκαν και εγκρίθηκαν 
από το Δήμο Θεσσαλονίκης. 

14. Το αριθμ. 119981 /9537/6-11-2018 (αριθμ. ΔΙΠΕΧΩΣ 
9879/9-11-2018) έγγραφο του Δήμου Θεσσαλονίκης 
σχετικά με τις μόνιμες κυκλοφοριακές ρυθμίσεις. 

15. Το αριθμ. 69896/9-11-2018 (αριθμ. ΔΙΠΕΧΩΣ 
9913/12-11 -2018) έγγραφο της Διεύθυνσης Διοίκησης 
Απ.Δ.Μ/Θ με το οποίο βεβαιώνεται το νομότυπο της δι¬ 
αδικασίας έκδοσης της απόφασης του θέματος. 

16. Την αριθμ. 25/21-5-2018 απόφαση (ΟΣΕΘ) τροπο¬ 
ποίησης συγκοινωνιακού έργου που αφορά στη προσω¬ 
ρινή μεταφορά στάσης «Άγιος Σπυρίδωνας». 

17. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίησή τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών κυκλοφορικών ρυθμί¬ 
σεων σύμφωνα με την αριθμ.1320/2018 απόφαση Δ.Σ. 
του Δήμου Θεσσαλονίκης στα πλαίσια κατασκευής του 
έργου: «Ανάπλαση πλατείας Αγ. Σπυρίδωνα» της Δ.Ε Τρι¬ 
ανδρίας του Δήμου Θεσσαλονίκης σε τρεις (3) φάσεις: 

Φάση Α': Οδός Αγ. Σπυρίδωνα, από X. Τρικούπη έως 
Σερρών: Στένωση της λωρίδας κυκλοφορίας ανόδου 
κατά την προσκείμενη στην πλατεία Αγ. Αναργύρων 
πλευρά του οδοστρώματος με διατήρηση ελάχιστου 
ελεύθερου πλάτος κίνησης 4,70ιπ, χρονική διάρκεια 
ισχύος: Δύο (2) μήνες (60 ημέρες) 

Φάση Β': Οδός X.Τρικούπη από πεζόδρομο Τζουμαγιάς 
έως συμβολή με Αγ. Σπυρίδωνα: Στένωση της οδού κατά 
την προσκείμενη στην πλατεία Αγ. Αναργύρων πλευρά 
του οδοστρώματος με διατήρηση ελάχιστου ελεύθερου 
πλάτος κίνησης 3,40ιη, κατ'ελάχιστον. Χρονική διάρκεια 
ισχύος: Ένα (1) μήνα (30 ημέρες) 

Φάση Γ': Οδός X. Τρικούπη από πεζόδρομο Τζουμα- 
γιάς έως συμβολή με Αγ. Σπυρίδωνα: Στένωση της οδού 
έναντι της προσκείμενης στην πλατεία Αγ. Αναργύρων 
πλευρά του οδοστρώματος με διατήρηση ελάχιστου 
ελεύθερου πλάτος κίνησης 3,40γπ, κατ' ελάχιστον. Χρο¬ 
νική διάρκεια ισχύος: Ένα (1) μήνα (30 ημέρες). 

Οι προσωρινές κυκλοφοριακές ρυθμίσεις της παρού- 
σης περιγράφονται αναλυτικά στην από 21/08/2018 
Τεχνική έκθεση και απεικονίζονται στα τρία (3) σχέδια 
«Μελέτη κυκλοφοριακής σήμανσης» ΣΗΜ-1,-2,-3 κλ. 
1:200, όπως ελέγχθηκαν, θεωρήθηκαν και εγκρίθηκαν 
από τον Δήμο Θεσσαλονίκης πρωτότυπα των οποίων 
διατηρούνται στο Αρχείο της Αποκεντρωμένης Διοί¬ 
κησης Μακεδονίας-Θράκης (ΔΙΠΕΧΩΣ) και στον Δήμο 
Θεσσαλονίκης. 

Ο ανάδοχος έχει την υποχρέωση να ενημερώσει εγ- 
γράφως το αρμόδιο τμήμα Τροχαίας για την έναρξη των 
κυκλοφοριακών ρυθμίσεων οι οποίες εφαρμόζονται με 
την τοποθέτηση των οικείων πινακίδων σήμανσης, των 
σηματοδοτών ή των διαγραμμίσεων στο οδόστρωμα. 

Η σήμανση θα τοποθετηθεί κατά τη διάρκεια των ερ¬ 
γασιών και θα αποσυρθεί με το πέρας τους, οπότε η οδός 
θα αποδοθεί πλήρως στην κυκλοφορία. 

Αρμόδιος φορέας για την σήμανση των κυκλοφορι- 
ακών ρυθμίσεων της παρούσης, είναι ο κατά περίπτω¬ 
ση αρμόδιος φορέας συντήρησής της υπό παρέμβαση 
οδού, σύμφωνα με τις διατάξεις του άρθρου 10 του 
ν. 2696/1999 όπως τροποποιήθηκε και ισχύει. 

Η εν λόγω έγκριση χορηγείται με τις εξής προϋποθέσεις: 

1. Η εργοταξιακή σήμανση και τα περιοριστικά μέτρα 
της παρούσης πρέπει να εφαρμόζονται σύμφωνα με τις 
Προδιαγραφές και Οδηγίες Σήμανσης Εκτελούμένων Έρ¬ 


γων (ΟΜΟΕ - ΣΕΕΟ) (ΦΕΚ 905/Β/20.05.2011) κατ'εφαρ¬ 
μογή των τυπικών σχεδίων 3.1.1 για εργοτάξια μακράς 
διάρκειας σε Αστικές οδούς. 

2. Θα πρέπει να εξασφαλίζεται η ασφαλής πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

3. Πριν την έναρξη των εργασιών θα πρέπει να γίνει 
ενημέρωση των επιχειρήσεων που τυχόν επηρεάζονται 
από τις κυκλοφοριακές ρυθμίσεις του θέματος. 

4. Να ληφθεί ιδιαίτερη μέριμνα ώστε να εξασφαλιστεί 
η ασφαλής διέλευση των πεζών σε όλο το μήκος της 
ζώνης των έργων καθώς και η απρόσκοπτη πρόσβαση 
στις παρόδιες ιδιοκτησίες, ενώ σε κάθε περίπτωση θα 
πρέπει να εξασφαλίζεται η ταχεία και ασφαλής διέλευση 
οχημάτων έκτακτης ανάγκης (ασθενοφόρα, πυροσβε¬ 
στικά, περιπολικά). 

5. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

6. Σε περίπτωση τα κυκλοφοριακά μέτρα του θέματος 
παραμείνουν και μετά την δύση του ηλίου θα πρέπει η 
σήμανση να προσαρμόζεται κατάλληλα ώστε να εξα¬ 
σφαλίζει την ασφαλή διέλευση τόσο των οχημάτων όσο 
και των πεζών. 

7. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

8. Ο κύριος και ο ανάδοχος του έργου είναι αρμόδιοι 
για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112/Α7 
13-7-2010). 

Η απόφαση αυτή τίθεται σε ισχύ από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























